טום בראון

טום בראון (באנגלית: Thom Browne; נולד ב-27 בספטמבר 1965) הוא מעצב אופנה אמריקאי. הוא המייסד וראש חטיבת העיצוב של מותג האופנה העילית "Thom Browne".

ביוגרפיה 
בראון נולד באלנטאון, פנסילבניה ב-27 בספטמבר 1965. הוא סיים את לימודיו בבית הספר התיכון ולאחר מכן למד באוניברסיטת נוטרדאם, שם התחרה בקבוצת האתלטיקה הקלה וסיים עם תואר בכלכלה.

לאחר שניסה לפתח קריירת משחק בלוס אנג'לס, בראון עבר להתגורר בניו יורק בשנת 1997, שם החל לעבוד כמוכר בבית האופנה ארמני. לאחר מכן עבר בחברת קלאב מונקו ואז בפולו ראלף לורן. הוא לאחר מכן קודם להוביל את צוות הפיתוח היצירתי של החברה, שם עבר בצמוד למעצב האופנה ראלף לורן. בראון הוביל את מחלקת העיצוב בקלאב מונקו במשך שנים, לפני שהשיק את החברה שלו - "Thom Browne".

בספטמבר 2006 חברת הקמאונאות האמריקאית ברוקס ברודרס הודיעה על שיתוף הפעולה שלה עם בראון כמעצב אורח בקולקציה בשם "Black Fleece" של 50 פריטי לבוש לנשים ולגברים. הקולקציה נמכרה באופן בלעדי ב-30 סניפים של הרשת ברחבי העולם מספטמבר 2007. ביולי 2008 הודיעה החברה כי שיתוף הפעולה עם בראון נמשך. הפרויקט המשותף נמשך כשלוש שנים ואף כלל אפילו פתיחת חנות ייעודית למותג בשכונת ווסט וילאג' בניו יורק.

בשנת 2008 בראון שיתף פעולה עם חברת האופנה האיטלקית מונקלר בקולקציית ביגוד גברים יוקרתית שהושקה בינואר 2009. הקולקציה הוצגה בשבוע האופנה במילאנו.

באוגוסט 2018 חברת האופנה העילית האיטלקית זניה רכשה 85% מהמותג של בראון תמורת 500 מיליון דולר. בראון מחזיק את ה-15% הנותרים בחברה ומתפקד כמנהל קריאייטיב בכיר.

בספטמבר 2020 בראון עיצב צעיף כחלק מקולקציית האופנה של ג'ו ביידן, "Believe in Better" יחד עם עוד 18 מעצבי אופנה נוספים כחלק מהקמפיין הבחירות של ביידן לנשיאות ארצות הברית.

בשנת 2021 אדידס הגישה תביעה נגד בראון בטענה שדפוסי ארבעת הפסים שבהם השתמש בעיצוביו הפרו את זכויות החברה על הסימן המסחרי שלה. בינואר 2023 נדחתה התביעה על ידי חבר מושבעים בניו יורק.

באוקטובר 2022 מונה בראון ליושב ראש מועצת מעצבי האפנה של אמריקה במקום טום פורד.

באפריל 2023 נכלל ברשימת טיים 100 השנתית.

פרסים והוקרה 
 2008: מעצב השנה של מגזין GQ
 2012: פרס העיצוב של מוזיאון קופר יואיט לעיצוב
 2006, 2013, 2019: פרס מעצב בגדי הגברים של השנה של מועצת מעצבי האפנה של אמריקה

חיים אישיים 
בראון בזוגיות עם אנדרו בולטון, אוצר של מוזיאון המטרופוליטן לאמנות ושל המוזיאון הבריטי. אחיו הגדול, פט בראון, הוא חבר לשעבר בסנאט מדינת פנסילבניה.

קישורים חיצוניים

הערות שוליים 

מעצבי אופנה אמריקאים
ספורטאים להט"בים אמריקאים
פנסילבניה: אישים
חברות אופנה אמריקאיות
מותגי אופנה עילית
אמריקאים שהופיעו ברשימת טיים 100
אמריקאים שנולדו ב-1965